[{"text_idx": "#000000", "text": "Ostegunean aurkeztuko du \u2018Txistulari\u2019 aldizkariak, Larraldetarrek Baztango sagar eta soka dantzen inguruan egindako ikerketa lana"}, {"text_idx": "#000003", "text": "Hain zuzen, azken alean bildu da, zorroztasunez eta maitasun handiz Javier eta Patxi Larralde aita-semeek urteetan zehar egindako ikerketa lana, Baztango sagar eta soka dantzak biltzen dituena. Bailarako txistulari eta dantzarien oroitzapenak berreskuratzeaz gain, garai batean erabiltzen ziren doinuak eta dantzarako pausuak berreskuratu dituzte, eta kasu batzuetan, zintzotasunez berridatzi, urteen poderioz sortutako erabilera eta trataera traketsak eragindako akatsak ezabatuz."}, {"text_idx": "#000004", "text": "Lan horren emaitza da Txistulari aldizkariaren ale berezi honetan bildu dena, eta ostegunean bertatik bertara ezagutzeko aukera izango da, Elizondoko Arizkunenea kultur etxean egingo den aurkezpenean. Bertan, xehetasun gehiago emango dituzte Larraldetarrek, eta baita Jose Ignazio Ansorena txitulari aski ezagunak ere, lanean laguntzaile fin izan duten aldetik."}]